ming030890/wiki-yue-high-quality huggingface dataset:
八珍

八珍，嘢食八種，又或食材八種，珍貴出名。個名出自周禮，而禮記列出內容。後世各自聯想，各有唔同八款。有啲所謂珍，亦即野味，好少見動物品種，今下禁絕，就唔再用來做菜。

出處
周禮天官，有寫珍用八物。寫喺膳夫後面。
「
膳夫、掌王之食飲膳羞、以養王及後世子。凡王之饋、食用六穀、膳用六牲、飲用六清、羞用百有二十品、珍用八物、醬用百有二十罋。
」
同篇有八珍。寫喺食醫後面。
「
食醫、掌和王之六食、六飲、六膳、百羞、百醬、八珍之齊。
」
具體有乜珍用八物，有乜八珍，並無寫出來。
禮記並無提到八珍。然而內則一篇，講養老，有八種煮食法，後人認為講八珍。記載有八項，淳熬、淳毋、炮、搗珍、漬、為熬、糝同埋肝菺。
淳熬。煎醢、加于陸稻上、沃之以膏曰淳熬。
淳毋。煎醢、加于黍食上、沃之以膏曰淳毋。
炮。取豚若將、刲之刳之、實棗於其腹中、編萑以苴之、涂之以謹涂、炮之、涂皆乾、擘之、濯手以摩之、去其皽、為稻粉糔溲之以為酏、以付豚煎諸膏、膏必滅之、鉅鑊湯以小鼎薌脯於其中、使其湯毋滅鼎、三日三夜毋絕火、而後調之以醯醢。
搗珍。取牛羊麋鹿麇之肉必脄、每物與牛若一捶、反側之、去其餌、熟出之、去其餌、柔其肉。
漬。取牛肉必新殺者、薄切之、必絕其理。湛諸美酒、期朝而食之以醢若醯醷。
為熬。捶之、去其皽、編萑布牛肉焉、屑桂與薑以灑諸上而鹽之、乾而食之。施羊亦如之、施麋、施鹿、施麇皆如牛羊。欲濡肉則釋而煎之以醢、欲乾肉則捶而食之。
糝。取牛羊豕之肉、三如一小切之、與稻米。稻米二肉一、合以為餌煎之。
肝菺。取狽肝一、幪之、以其菺濡炙之、舉焦、其菺不蓼。取稻米舉糔溲之、小切狼臅膏、以與稻米為酏。
後世有訛變，變成淳熬、淳母、炮豚、炮羊、搗珍、漬珍、熬珍同肝膋。有人認食品，有人認為煮法。後人推斷又變成咁。
淳熬。肉醬肉油淋飯。
淳母。肉醬同肉油淋黄米飯。
炮豚。煨烤炸炖乳猪。
炮羊。煨烤炸炖羔羊。
搗珍。燒牛羊鹿裏脊肉。
漬珍。酒糖沾生牛羊肉。
熬珍。類似五香牛肉乾。
肝膋。烤網油包狗肝。
另有話珍用八物講牛、羊、麋、鹿、馬、豕、狗、狼。豕即豬。
大清陳謹寫羣經質，有則話有旗人試作，賓客唔能入口。八珍唔一定好似內則咁寫。
「
八珍。盡信書不如無書、諸事皆然。先君子任京職時、有旗人依內則作八珍、延客同食。滿座竟不能入口、先君子常舉以為泥古者、戒然。則古之八珍、當自有制度、非如內則之所云。
」

後世
大元陶宗儀輟耕錄卷九記迤北八珍，醍醐、麆沆、野駝蹄、鹿唇、駝乳麋、天鵞炙、紫玉漿、玄玉漿。玄玉漿即馬姝子。後人推斷咁樣。
醍醐。精製奶酪
麆沆。有人認為馬奶酒，有人認為獐
野駝蹄
鹿唇
駝乳麋。駝奶粥
天鵝炙。烤天鵞
紫玉漿。可能紫羊奶
玄玉漿。馬奶
大明張九韶羣書拾唾卷十動植食物記八珍同後世八珍。
「
八珍。淳熬、淳毋、炮豚、炮牂、擣珍、漬、熬、肝膋。後世八珍則曰龍肝凰髓、兔胎、鯉尾、鴞炙、猩唇、熊掌、酥、酪。
」
佢寫後世八珍龍肝凰髓、兔胎、鯉尾、鴞炙、猩唇、熊掌、酥、酪。加注羊胎為之。
大清陳元龍格致鏡原，話後人改到好侈，同羣書拾唾一比，有訛變，變成龍肝、鳳髓、豹胎、鯉尾、鶚炙、腥唇、熊掌、酥酪蟬。
「
按禮所謂八珍者、淳熬淳母炮豚擣珍漬熬糝肝膋炮牂、蓋八法也。其品則牛羊麋鹿麕豕狗、皆所以養老者也。
後世則侈云龍肝鳳髓豹胎鯉尾鶚炙腥唇熊掌酥酪蟬。
迤北八珍醍醐麆吭野駞蹄鹿唇駞乳麋天鵝炙紫玉漿玄玉漿。
注即玄玉漿馬妳子。
」
龍肝鳳髓拆開兩個。原本酥同酪，變咗酥酪蟬。兔胎變豹胎。又或者標點有錯。若果龍肝鳳髓唔拆開，酥酪同蟬亦可。不過點都原本記載唔同。
後人再據呢個附會，有以下斷估。
龍肝。娃娃魚肝、穿山甲肝、蛇肝、白馬肝
鳳髓。錦雞腦髓
豹胎
鯉尾。並非鯉魚尾，鯉魚尾唔特別，唔稀有珍貴，無特殊味道。或穿山甲尾，古時穿山甲叫鯪鯉
鴞炙。烤貓頭鷹
猩唇。麋鹿面肉曬乾
熊掌
酥酪蟬。高級酥酪。大明李日華六研齋筆記話「乃今之抱螺酥也。其形與螺形不肖、而酷似蟬腹」。
呢度大明李日華六研齋筆記，話漢時八珍有猩唇、豹胎、酥酪蟬。酥酪蟬原本抱螺酥。
「
漢時八珍、猩唇豹胎之外、有酥酪蟬者、注云以羊脂為之、乃今之抱螺酥也、其形與螺、初不肖而酷似蟬腹、乃知名物之妙、今不逮古多矣。
」

網上流傳
八珍古名好聽而成為菜色，好多人會用，有無數八珍。
中國網上講八珍，有好多輾轉抄寫，文字大同小異，唔知準確來源，無法判斷根據。所以祇供參攷。
寫大清有參翅八珍、山水八珍。山水八珍又分山八珍同水八珍。滿漢全席有四八珍，分四部，山八珍、海八珍、禽八珍、草八珍。南貨又有海味八珍同動物八珍。鶴雲氏八珍，出自鶴雲本食品佳味備覽八珍單。
寫民國有北京上中下八珍，煙臺上中下八珍。

其他
香港有八珍炒麪。醫藥有八珍、八珍湯、八珍散。
維薛拿

維薛拿（英文：F.C. Vizela），係葡萄牙維澤拉嘅一間職業足球球會，依家踢緊葡萄牙甲組足球聯賽。
一人一個美味故事

《一人一個美味故事》係一套由好好制作製作嘅飲食節目，由樂翊榆主持。節目由2024年11月4號到11月15號，禮拜一到五 21:00-21:30，喺香港有線寬頻開電視嘅HOY TV首播。節目由「法國國際美食協會」贊助，會介紹協會唔同香港成員背後嘅故仔。
劉妙如

劉妙如（1949年4月10號—）原名劉錦隆，2006年改名劉妙如。臺灣新竹縣新埔鎮客家人，法號妙禪、妙殿明、行本覺，自創如來宗，曾師承一名新興宗教領袖悟覺妙天禪師，2014年悟覺妙天禪師宣稱將佢破門。

勞斯萊斯供養引關注
2017年9月，媒體報導妙禪接受信徒嘅兩輛勞斯萊斯供養，價值高達新臺幣4000萬元，引起媒體報導同全國關注。並點燃咗對於妙禪嘅後續一連串「舊事起底」。
事後更傳出妙禪除咗兩輛勞斯萊斯外，仲擁有其餘三部價值不斐嘅名車，一台係賓利嘅Continental GT，價值約1680萬元；一台係賓士性能超跑SLS AMG，價值約1375萬元；另一台係積架（Jaguar）Daimler Super Eight，價值約600萬元；五輛車合計價值高達7868萬。

直銷吸金招攬信徒
2017年，如來宗被爆以直銷方式拉攏人入教，並以半強迫方式騙信徒繳交會費，曾有民眾告其詐欺，但檢方認為證據不足，給予不起訴處分。
據傳該組織喜歡以「成功人士」來開分享會，並有一套整理過嘅話術拉攏會員。
元大銀行為該組織推出「如來卡」，除咗信徒可透過「如來卡」扣繳每個月1或2千元嘅「弘法護持金」，元大銀行也會提撥消費金額1％畀「佛教如來宗」。
有信徒爆料，加入如來宗要辦新戶頭，但帳戶並唔係一個公開、統一嘅帳戶，而係每個人一個獨立戶頭，作為個人捐款用。

如來宗拒收對象
妙禪嘅如來宗，對於凡同妙天有關嘅人，包括曾經喺路上填寫跟妙天有關嘅問卷調查，或者加入民國黨者，皆會被強迫退出。
年邁或係重症患者，例如重度憂鬱症、躁鬱症、癌症同洗腎者等係唔可以入會嘅，其他像係無行為能力者，包括會起乩、一年內曾經自殺者、暴力傷害他人行為、失憶、失蹤，甚至連同性戀也唔可以入會。

藝人靈動爆哭
2014年，藝人江淑娜喺被妙禪摸頭「加持」後，便出現驚抖爆哭類似靈動嘅現象，該影片曝光後即受到社會大衆關注。

誘騙女大學生性交雙修
被爆料曾對大學女生騙色，該女學生因聽信他嘅話術，同佢進行「子宮頸雙修」而遭誘姦。最後喺妙天為佢出手調解之下，才冇被對方告上法院。

女友床笫之歡感謝師父網友崩潰
一名男性網友公布同女友嘅通訊軟體對話截圖，投訴篤信妙禪嘅女友同佢床笫之歡時，大喊：「感恩師父」，並向該男網友表示「歡愉係師父畀嘅」，導致網友心情崩潰，貼文求助。

喚妻回頭是岸男投書求妙禪放手
一位經商多年嘅男子發現妻子信奉妙禪，經觀察分析發現妻子已「心盲」誤入歧途，夫妻之間嘅感情更需要謹慎經營，故投書媒體希望其他人夫對應之道，並匿名向妙禪喊話放過佢嘅愛妻。

插隊看診引起外界譁然
報載妙禪曾透過林口長庚醫院榮譽副院長宋永魁用特權插隊，宋永魁從唔諱言自己係妙禪信徒，如來宗嘅《禪行週報》曾刊載宋永魁目睹妙禪救腦中風嘅病患，但身患糖尿病嘅妙禪（劉妙如）卻靠特權同關說插隊看病，網友評論話：妙禪去醫院睇糖尿病、腎臟科，唔係有神力？怎唔自己治就得？竟然仲用特權插隊，枉顧其他病患嘅權益。

狂新聞遭爆冇平衡報導
妙禪爭議延燒多時，引發許多後續如來宗內部體制嘅爆料，但以諷刺時事知名嘅網路媒體「卡提諾狂新聞」，卻冇同潮流推出相關嘲諷影片，並遭網友質疑同起底前伍姓負責人兼執行長疑似係「sea兄」（師兄），冇秉持媒體平衡報導嘅原則。事後狂新聞伍姓負責人承認係妙禪信徒，證實咗外界嘅猜測。

前紫衣人話妙禪曾爆粗口「王XX」
一名曾係妙禪弟子嘅網友話，有次聽到妙禪脫口飆罵三字經「王XX」，讓佢徹底看清事實，佢印象最深嘅一次係參加如來正法班時，妙禪非常嬲，竟脫口而出「王XX」，當下被妙禪嚇到，試想「有哪一尊佛會爆粗口說出嗰種句子……？有啲顛覆咗我嘅認知」，一直到這次嘅勞斯萊斯事件，佢才徹底被打醒 。

妙禪法會加持 讓信徒媽排黑大便  檢查竟係大腸癌
一名網友怒訴，自己同媽媽都係妙禪信徒，每個月繳2000元護持金，參加法會回家後，媽媽興奮說，去上廁所時，排出「深黑色」嘅大便，認為係妙禪幫佢清除業力，網友驚覺唔對勁，冇捻到媽媽去醫院檢查竟罹患「大腸癌二期」；該網友便感概千萬不可說神力可幫助人治病，不僅恐害人延誤治療，甚至會鬧出人命 。

電梯內拉扯女信徒頭髮
2017年11月23日晚間10時41分，妙禪疑似因為不滿愛車沾到地下停車場的漏水，在電梯內抬頭像在檢查攝影機的位置後，用力拉扯一名女信徒的頭髮來洩恨。
怒火漫延

《怒火漫延》係一套劉德華監製，郭子健執導，劉德華、謝霆鋒主演嘅電影，2023年製作。
國民隊

國民隊（英文：C.D. Nacional），係葡萄牙豐沙爾嘅一間職業足球球會，依家踢緊葡萄牙超級足球聯賽。
佔優策略

喺博弈論上，如果話某套策略係佔優策略（粵音：zim3 jau1 caak3 loek6）意思簡單講即係話無論對手點揀，呢套策略都能夠令到選擇者嘅報償最大化。
想像有兩套策略 A 同 B，
將對手可能揀嘅選項逐個逐個攞嚟睇；
如果無論對手揀邊個選項，A 帶嚟嘅報償都會高過 B，
噉 A 就算係相對 B 嚴格佔優或者嚴格優於 B（英文：strictly dominates B）。
佔優策略中文又有叫優勢策略。

概論
睇埋：博弈論
博弈論研究人同人之間點樣喺決策上互動。呢套理論成日都提到佔優策略呢個概念。
用監犯困境做例。監犯困境個故事係噉嘅：兩個賊仔畀差人拉咗。每個人有兩個選擇：
保持沉默（同夥伴合作）
認罪（出賣夥伴）
而差人設定以下嘅條件：
如果兩個都唔出聲：各判半年
如果一個認罪一個唔出聲：認罪嗰個無事，唔出聲嗰個判十年
如果兩個都認罪：各判五年
用數值表示嘅話（兩個數值分別表示兩個犯嘅得益，數值愈大就表示愈著數）：
唔認罪 | 唔認罪：5,5
唔認罪 | 認罪：-4,10
認罪 | 唔認罪：10,-4
認罪 | 認罪：1,1
由賊仔 A 嘅角度睇：
如果同伴揀唔出聲，噉對賊仔 A 嚟講，認罪會係最著數利嘅選擇；而
如果同伴揀認罪，噉對賊仔 A 嚟講，認罪依然會係最利嘅選擇；
而另外嗰個賊都要面對同樣嘅形勢。因此，假設兩位博弈者都淨係想令自己利益最大化，而且完全知道形勢係點，噉對佢哋嚟講，揀認罪會係嚴格嘅佔優策略：無論對手揀乜嘢選項，自己揀認罪都係最著數嘅。
向均羚

向均羚係香港親中派商界人士，係向華強同丁佩嘅女。香港翔羚影視文化有限公司(上海)首席執行官。

政治立場
佢係香港親中派成員，主張加強愛國主義教育，建議政府引入公務員愛國教育同考核機制，並支持排除非建制派所謂嘅愛國者治港。
向均羚亦曾公開支持習近平，並反對香港法官行使普通法系嘅制法權，並將涉及同性戀平權嘅法律訴訟形容為反中亂港分子策劃，指控有西方勢力背後推動。
全職獵人

《全職獵人》（英文：ハンター×ハンター），又叫《HUNTER×HUNTER》，係日本漫畫，由冨樫義博創作，1998年開始連載。
全職獵人係日本楔位文，重未完成，麻煩你幫手補充內容。
吸血兒凶

《吸血兒凶》（英文：Let Me In）係套英國嘅恐怖片，喺2010年上畫。呢套戲嘅主角係高迪史麥菲同埋嘉兒莫蕊茲。
我推的孩子

《我推的孩子》（日文：推しの子，英文：Oshi no Ko，粵語直譯：我推嘅細路仔），，係日本漫畫，由赤坂明同橫槍萌果創作，2020年到2024年連載。
我推的孩子係日本楔位文，重未完成，麻煩你幫手補充內容。
和富慈善基金李宗德小學

和富慈善基金李宗德小學（WF Joseph Lee Primary School）是在香港新界天水圍北，是天水圍新市鎮一間全日制直資小學，由和富慈善基金主辦。主要用英文同普通語教。它在天恩邨北邊，靠近天水圍渠側，在天澤南面。小學北面旁邊是天水圍香島中學，2002年開始辦學，有室內游泳池，有兩個籃球場。在天暉路南側，近天富輕鐵站。
商衍鎏

商衍鎏（粵拼：soeng1 jin2 lau4；1875年1月11號—1963年8月28號），字藻亭，號又章、冕臣、康樂老人。廣州駐防正白旗漢軍人，祖家係天津，明末遷遼寧瀋陽，後尾入咗旗籍，民國改籍廣東番禺，祖居地宜家歸屬廣州市花都區。渠係清代最尾一個探花。試過做中央文史研究館嘅副館長。

生平
細個陣喺廣東省城紙行街（今紙行路）蓮花巷玉蓮園讀書，後考入府立羊城書院正課外生，後尾轉校廣中路嘅越華書院同越秀山嘅應元書院讀書。1890年得到咗童試第十名中秀才。

末代探花
喺光緒二十年（1894年）鄉試，同大佬商衍瀛一齊中舉人，時有禺山雙鳳嘅稱號。先後去咗廣州光孝寺西華堂、學海堂、菊坡精舍、應元書院等校讀書。光緒三十年（1904年），喺最尾一輪科舉考試度考到探花。由於當時嘅榜眼同埋探花都係廣東人，北京嘅粵東會館專登慶賀咗一番。喺完咗「騎馬游金街」啲儀式，榜眼朱汝珍、探花商衍鎏送咗狀元劉春霖返直隸會館，再一齊返粵東會館，會館就預好演戲宴客，粵籍京官都有到場。宴會辦得好墟冚，宴後啲用過嘅碟碗杯筷仲畀啲民眾搶走曬。

遊學海外
光緒三十二年到三十四年（1906—1908年），公派留學日本東京法政大學，專攻經濟同法律。返華後先後做過翰林侍講銜撰文、國史館協修、實錄館總校官、幫提調等。
民國元年（1912年），受德國漢堡殖民學院（德文：Hamburgisches Kolonialinstitut）（舊譯：殖民學堂。殖民學院喺1908年4月成立）東亞系（Ostasiatischen Seminar）聘任，擔任德國著名漢學家奧托·福蘭閣（Otto Franke）嘅研究助理（wissenschaftlicher hilfsarbeiter）。1914年殖民學院成立咗中國語言與文學系（Seminar für Sprache und Kultur Chinas）後，轉入咗呢度工作，期間幫學校訂購咗唔少中文書籍，參與建立咗德國第一間漢學研究中心，第一次世界大戰爆發後，1917年隨駐德使館人員撤返去中國。

返華仕途
返華開初，做過北京副總統府顧問、江蘇督軍署內秘書、大總統府諮議、江西省財政特派員等。
1946年影低嘅商衍鎏
民國十六年（1927年）做咗國民政府財政部秘書，同年辭職。
民國二十六年（1937年）抗日戰爭爆發後，由南京輾轉入川。
民國三十四年（1945年）光復後，到南京，後赴北平、廣州、澳門同香港等地。

共和國後
中華人民共和國成立後，做過江蘇省文史館副館長、江蘇省政協委員，同大仔商承祖住埋一齊。1956年11月，中央新聞紀錄電影製片廠同渠專登整咗個紀錄片《探花晚年》。
1956年12月返到廣州定居，做過廣東省政協常委、廣東省文史研究館副館長，同細仔商承祚住喺中山大學東北區9號。
1960年7月，國務院總理周恩來聘渠做中央文史研究館副館長。
據蔡國頌先生回憶，晚年嘅商中意到仰忠街天馬巷友人屋企聚會。呢個雅集除商衍鎏商承祚兩仔爺，仲有冼玉清教授、容庚教授等。大家都尊稱商衍鎏做商老太爺。
1963年8月28日喺廣州過身，享壽88歲。

寫嘅書
《清代科舉考試述錄》，1958年，三聯書店出版。
《清代科舉考試述錄及有關著作》，2004年，百花文藝出版社，ISBN 9787530638163
《太平天國科舉考試紀略》，1961年，中華書局出版。
《商衍鎏詩書畫集》，1962年，自費，香港商務印書館影印出版。
《商衍鎏詩書畫集》，2008年，文物出版社，ISBN 9787501024148
《商衍鎏商承祚書正氣歌》，2004年，文物出版社，ISBN 9787501016723
劉春霖、朱汝珍、商衍鎏、張啟後楷書四條屏，宜家由深圳博物館收藏

家族
老竇商廷煥（1840－1887），係著名學者陳澧嘅徒弟，一世未有考中過。
阿叔商廷修，光緒二十四年（1898年），光緒戊戌科二甲進士130名。
大佬商衍瀛（1870－1960），清光緒進士，書法家，跟過溥儀到滿洲國。因兩兄弟都高中進士，畀稱為禺山雙鳳。
大仔商承祖，翻譯家，識德語，南京大學教授。
細仔商承祚，古文字學家，中山大學教授。
陳國基

陳國基，GBS，SBS，IDSM，JP（Eric Chan Kwok Ki，1959年4月5號—），香港出世，籍貫廣東順德樂從，前入境事務處處長，2017年7月1號出任香港行政長官辦公室主任。2020年7月2號出任香港維護國家安全委員會第一任秘書長。2022年7月1號起出任政務司司長。

美國制裁
2020年8月7號，美國財政部宣佈制裁十一位破壞香港自治嘅官員，其中就有陳國基。
香港特別行政區政務司司長

香港特別行政區政務司司長（英文：Chief Secretary for Administration）係香港特別行政區政府地位僅次於行政長官排名第一嘅主要官員，佢嘅支援部門係政務司司長辦公室。司長由行政長官提名，報畀國務院（中央人民政府）任命。

政務司司長
自2002年7月1號實施主要官員問責制之後，政務司司長同財政司司長、律政司司長同埋各政策局局長，同屬政府最高層嘅官員，向行政長官負責。政務司司長係行政會議嘅成員，亦係可以臨時代理行政長官職務嘅三位司長當中最高級嘅一位。
政務司司長協助行政長官，督導佢所指定嘅決策局嘅工作，並喺確保政策制訂同實施嘅協調上擔任重要角色。喺涉及多個決策局嘅事務當中，呢個角色特別重要。政務司司長更主理行政長官嘅政策議程中指定優先處理項目，加強同立法會緊密而有效嘅工作關係，並定出政府立法議程嘅時間表。政務司司長亦執行法例賦予佢嘅法定職能，包括處理上訴同埋關於某啲公共機構的運作等。

政務司副司長
政務司副司長協助政務司司長督導轄下嘅九個決策局，協調跨決策局同部門制訂同推行政策。按照行政長官或政務司司長嘅指示，統籌、協調或處理指定嘅政策範疇同特定項目。政務司副司長係行政會議成員，聯繫立法會同其他持份者聽取意見，同埋向佢哋、公眾同傳媒解釋政策。
政務司副司長行使行政長官或政務司司長授予或法例賦予政務司副司長嘅相關法定權力。
喺政務司司長喺外訪或休假缺勤期間，政務司副司長代理佢嘅職務。

福利同待遇
會獲編配政務司司長官邸，位於香港島白加道15號。
坐駕專用車牌CS，英文Chief Secretary嘅簡寫。
月薪約為37萬港元
張心悅

張心悅（Cindy Cheung，2006年8月9號—）係香港女子游泳運動員，2022年加入香港代表隊，2024年巴黎奧運代表香港參加女子100米背泳同200米背泳。佢亦係香港100米同200米背泳青年紀錄保持者。佢中學讀拔萃女書院，2024年獲香港大學取錄。
域陀·艾素臣

域陀·艾素臣（丹麥文：Viktor Axelsen，1994年1月4號—）是丹麥男羽毛球員，學習中文後改中文名做安賽龍。
安賽龍在2010年贏得世青賽男單冠軍；2016年，首次奪得歐錦賽冠軍，並且係丹麥隊奪得2016年湯姆斯盃的主力成員，同年里約奧運，艾素臣喺季軍戰擊敗兩屆衛冕冠軍林丹，首奪銅牌。2017年，佢喺世錦賽拿得男單冠軍，成為史上第三位贏得羽球單打冠軍嘅丹麥選手，世界排名亦喺2017年9月28號首次登頂。2021年8月2號，佢喺東京奧運羽毛球單打決賽以以2比0（21-15、21-12）擊敗諶龍，成為2004年奧運以嚟首位擊敗中國奪得單打冠軍嘅球手。

世界冠軍頭銜
安賽龍喺羽毛球生涯中至今共奪得 2 項羽毛球世界冠軍頭銜。
堅盧治

堅盧治（英文：Ken Loach，1936年6月17號—）係英國嘅獨立電影同電視導演、編劇，喺1962年出道。

早年生活
堅盧治喺1936年6月17號喺英國華威郡嘅Nuneaton出世。佢19歲服役英國皇家空軍。佢之後入咗牛津大學讀法律，以第三級榮譽學位畢業。讀大學時，佢加入咗牛津大學實驗劇場學會，畢業後佢投身表演藝術。

事業
堅盧治最初喺地方嘅劇團做演員，之後轉到英國廣播公司電視部做導演，拍電視節目《週三劇場》而成名，包括《十字路口》、《嘉芙回家》等出名嘅節目。
1960年代尾，佢開始拍電影，頭兩齣劇情長片係《慾海紅蓮》（1967）同《凱斯》（1969）。《凱斯》畀英國電影學會選入「20世紀100齣最佳英國電影」之一，排第七。
1970到1980年代，因為發行、審查等因由，堅盧治嘅電影唔係咁成功。佢喺1971受慈善機構Save the Children Fund拍攝紀錄片，但機構唔滿意內容涉及肯雅「茅茅起義」、批判殖民主義，一度想銷毀底片，直至2011年9月，影片先有機會公開放映。
1980年代，堅盧治將精力集中為電視台拍紀錄片。1980年代初，佢為英國第四頻道拍咗幾齣關於工會嘅紀錄片，如《領導的問題》，批評工會領袖，惹起工會領袖不滿，第四頻道最後抽起唔播。 1980年代中期，佢替London Weekend TV藝術節目The South Bank Show（英文：The South Bank Show）拍攝關於英美礦工歌謠，但節目最後被指內容政治觀點唔持平，唔適合藝術節目而被拒播放。紀錄片後來喺一個電影節贏得獎項，先有機會輾轉喺英國第四頻道播放。
1987年，堅盧治導演嘅一齣舞台劇"Perdition（英文：Perdition (play)）"，原本安排喺倫敦Royal Court Theatre公演，但因為引起反猶太爭議，最後喺公演前夕劇團取消公演。
1980年代尾段，佢為生計拍咗唔少電視廣告，客戶包括麥當勞快餐店。
1989年，佢拍攝紀錄片《Time to go》，片中提出英軍需撤出北愛爾蘭。1990年，電影《秘密議程》故事以關心英國政府喺北愛爾蘭人權狀況嘅美國律師喺都柏林被殺事件開始，繼而揭露出七、八十年代英國高層政治運作的陰謀。影片矛頭直指英國當局對愛爾蘭共和軍實行格殺勿論政策漠視人權，以及美國秘密介入以保持英國保守黨執政地位。由於題材具爭議性，惹來英國國內猛烈抨擊，影片入圍康城影展，獲康城影展評審團獎，更畀保守黨國會議員指為「愛爾蘭共和軍（嘅電影）入圍康城」（an IRA entry at Cannes）。
之後，佢拍咗好幾齣電影，喺多個國際影展中屢獲殊榮，包括《踎地盤》（1991）、《土地與自由》（1995）等等。2006年電影《風吹麥動》，令堅盧治第一次贏得康城影展金棕櫚獎，不過亦惹來英國國內批評。2016年電影《我，不低頭》就令佢再次奪得康城影展金棕櫚獎。

政治取態
佢喺1960年代初加入英國工黨，直至1990年代中期退黨。1960至1970年代，佢活躍於「社會主義勞工聯」（「勞工革命黨」前身）、「國際社會主義者」（社會主義勞工黨」前身）、國際馬克思主義者小組。
2004年，佢參與政黨「Respect-The Unity Coalition」，又代表佢哋參選2014年歐洲議會選舉。2007年，哩嗰組織分裂之後，佢轉投由George Galloway帶頭嘅分支「Respect Renewal」。後來，佢退出咗呢個組織。
2010年，佢成為6個為阿桑奇擔保嘅擔保人之一。阿桑奇走入厄瓜多爾駐倫敦大使館尋求政治庇護後，佢哋嘅保證金被充公。
2012年倫敦議會選舉，堅盧治支持「Trade Unionist and Socialist Coalition」。2013年，政黨「Left Unity」成立，堅盧治喺發起人之一。
2012年11月，佢拒絕都靈電影節獎項。佢嘅理由係主辦機構位處都靈嘅國家電影博物館外判清潔同保安工作。博物館喺工人抗議減人工後炒魷，期間涉及恫嚇、騷援員工，之後將工作外判。評論指堅盧治拒絕獎項係要展示同工人團結一致。
2015年，佢支持郝爾彬競逐工黨黨魁。2016年9月，佢發放由佢拍攝關於郝爾彬嘅紀錄片「In Conversation with Jeremy Corbyn」，當時正值工黨選舉黨魁。2017年，佢重新加入工黨，直至2021年夏天。
2019年秋天，堅盧治接受訪問時，批評工黨國會議員唔幫郝爾彬，而且大部份寧願要一個右傾嘅黨魁，又認為醫療、教育、貧窮、不平等、氣候變化，比英國脫歐更加重要。2019年11月，堅盧治喺國會大選中支持工黨。同年12月，喺一份文化人支持郝爾彬領導工黨嘅聲明上，佢喺聯署人之一。
2021年8月，堅盧治畀人逐出工黨。工黨指堅盧治加入組織「Labour Against the Witchhunt」堅盧治否認加入工黨唔容許嘅組織。

以巴衝突
堅盧治回應自2008至2009年加沙地帶嘅以巴衝突所引發嘅反猶情況，認為以色列係引發呢一波反猶情緒嘅始作俑者。
2007年，堅盧治加入文藝界聯署促請San Francisco International LGBT Film Festival停收以色列領事館嘅贊助，係一百個聯署人之一。
2008年5月8號，佢又參加咗54名文藝界名人響《國際先驅論壇報》嘅聯署聲明，反對慶祝以色列60周年國慶，認為慶祝就好似係喺巴勒斯坦人嘅墳前跳舞一樣，毋視以色利對巴勒斯坦嘅壓迫。2009年5月，愛丁堡國際電影節喺同堅盧治「溝通」後，退回以色列大使館300英鎊嘅贊助。嗰筆贊助原本係用嚟贊助以色利電影人去愛丁堡國際電影節嘅交通費。電影節最後自行畀錢贊助以色列電影人交通費。面對有人指責堅盧治行為就似政治審查，佢反駁話自己冇職冇權，亦影響唔到電影節節目編排。佢之後出公開信，話以色列同埋佢嘅支持者經常將對佢哋嘅批評，標籤為「反猶太」或種族歧視，用呢種手段去貶損理性討論。佢重申電影人永遠喺愛丁堡受到歡迎，抵制只係針對以色列政府。
2009年6月，堅盧治等人將原本送交墨爾本國際電影節放映嘅作品《尋找簡東拿》撤映，抗議以色利大使館作為電影節嘅贊助人。電影節行政總裁Richard Moore形容呢個舉動猶如勒索。2009年9月，堅盧治喺英國衛報，呼籲支持「Palestine Campaign for the Academic and Cultural Boycott of Israel」。
大宋科技

大宋係古中國嘅其中一個朝代，依個朝代科技先進，有唔少嘅新發明。中國四大發明之中有三個都係喺大宋嗰陣發明嘅。雖然四大發明主要集中喺大宋，但係佢哋大部份都冇喺大宋時代度用，例如活字印刷術就喺1440年傳到去德國之後先大規模運用。
英國學者李約瑟講過：「每當人喺中國嘅古文入面搵到一種具體嘅科技史料嗰陣，往往會發現佢嘅焦點喺宋代，無論係喺應用科學方面或者純粹科學方面都係噉。」
大宋先進嘅冶金術、土木工程同第一代紙幣亦都影響深遠，促進咗大宋經濟繁榮。

通才
内文：通才
大宋嘅通才科學家沈括同蘇頌代表大宋早期科技經驗主義嘅思想。沈括通過精確測量子午圈，發現咗地磁偏角嘅存在，比歐洲早咗四百年。喺衛樸嘅協助下，沈括連續五年來每晚三次記錄同測繪月亮嘅運行軌跡，從而修正咗關於月亮嘅運行嘅誤差，呢個亦係佢嘅另一項重要成就但係沈括亦有好多政敵破壞佢嘅計劃。。
蘇頌係沈括嘅政敵之一，喺1070年完成咗一本藥物學嘅書──《本草圖經》，包含咗相關嘅學科知識，例如植物學、動物學、冶金學同礦物學。嗰本書包括咗好多藥物應用，例如麻黃等等。佢重畫咗五幅唔同嘅大型星圖。

記里鼓車、指南車
内文：記里鼓車同指南車
古文對天然磁石吸引鐵以制備磁鐵嘅描述喺《管子》、《呂氏春秋》同《淮南子》入面提及。到咗漢朝（前202年-220年）開始用指南北天然磁石磨制嘅勺碗狀指南針，用來占卜同風水堪輿，重未用喺導航方面。
大宋除咗沈括同蘇頌之外，重有許多重要人物，佢哋之間嘅好多人為當時科技嘅發展同革新做出咗巨大嘅貢獻。雖然機械傳動嘅記里鼓車自漢朝開始就有應用，《宋史》比之前嘅記載提供咗一個更加詳細而深入嘅描述。
宋代記里鼓車齒輪系
「
赤質，四面畫花鳥，重台，勾闌，鏤拱。行一里，則上層木人擊鼓；十里，則次層木人擊鐲。一轅，鳳首，駕四馬。駕士舊十八人，太宗雍熙四年，增為三十人。
」
「
其中平輪轉一周，車行一里，下一層木人擊鼓；上平輪轉一周，車行十里，上一層木人擊鐲。凡用大小輪八，合二百八十五齒，遞相鈎鎖，犬牙相制，周而復始。
」
宋代嘅記里鼓車同指南車擺埋一齊。指南車由三國時期機械製造家馬鈞發明，採用齒輪嘅原理製作，將複雜嘅差速齒輪擺埋一齊，呢個方法亦係而家所有現代汽車喺轉向嗰陣對旋轉嘅車軚力矩相同，速度唔同嘅原理。指南車好先進，同指南針採用磁極原理唔同。宋代博物學者燕肅，喺1027年製造出新一代指南車，佢嘅製作方法喺《宋史》亦有記載。據《宋史》記載，吳德仁喺1107年將記里鼓車同指南車合體：
「
大觀元年，內侍省吳德仁又獻指南車、記里鼓車之制，二車成，其年宗祀大禮始用之。
」

紡織機
喺紡織領域，11世紀嘅中國人已經開始用皮帶驅動嘅紡織機。南宋紹興年間畫家樓儔所畫嘅《耕織圖》採用圖畫嘅形式詳實記錄耕作同蠶織。

活字印刷術
内文：活字印刷術
868年大唐印刷嘅金剛般若波羅蜜經
膠泥式活字印刷術由北宋發明家畢昇響11世紀發明。同畢昇同時代嘅沈括所寫嘅《夢溪筆談》記載咗畢昇呢一個創造性發明：
「
慶曆中，有布衣畢昇又為活板。其法：用膠泥刻字，薄如錢唇，每字為一印，火燒令堅。先設一鐵板，其上以松脂、蠟和紙灰之類冒之。欲印，則以一鐵範置鐵板上，乃密布字印，滿鐵範為一板，持就火煬之，藥稍熔，則以一平板按其面，則字平如砥。若止印三、二本，未為簡易；若印數十百千本，則極為神速。
」
活字印刷同雕版印刷降低咗成本，增加咗印刷品嘅發行數量。正因為噉，有更加多學子可以學習知識，參加科舉考試。活字印刷喺朝鮮半島嘅高麗王朝‎時期得到改進，崔允儀響1234年將畢昇嘅燒粘土字改做金屬字。中國嘅活字印刷亦都不停改進，王禎喺1298年發明瞭木活字版印刷。

交子
内文：紙幣同交子
有印刷術之前，中國已經有能力大規模造紙。造紙術由東漢蔡倫改進，唔再用竹簡同縑帛做原料，改用樹皮、破布、麻頭同魚網呢啲平嘅物品造紙，大大降低咗造紙嘅成本，為紙嘅普及準備咗條件。105年發明成功，公元3世紀廣泛應用。大唐係世界上最早出現紙幣嘅國家，唐憲宗時代嘅飛錢係已知最早嘅紙幣，而到咗宋代，交子就做咗世界上最早「正式」發行嘅紙幣。交子出現嘅原因據《宋史》記載係因為鐵錢太重，唔方便。1023年（天聖元年），北宋朝廷喺四川（益州）開「交子務」（簡單啲講即係銀行），發行官交子。李燾嘅《續資治通鑒長編》亦有相關記載。

手紙、信封
内文：手紙同信封
手紙自從6世紀以來喺中國得到廣泛使用，保存茶葉嘅紙袋亦都喺7世紀出現，而大宋朝廷獎勵官員會將紙幣裝喺紙信封入面。

工業發展
内文：鑄幣
喺宋仁宗慶曆年間，人口第1次達到1億。為咗滿足人口增長嘅需要，獨立或者政府資助嘅工業開始發展。例如，除咗獨立嘅紙幣印刷之外，政府重喺惠州、成都、杭州等地方開咗幾個鑄幣廠。呢啲工廠嘅工人數目大，據記錄單係喺杭州就超過1000人。

火藥武器
十世紀五代時期嘅敦煌（嗰陣係歸義軍）壁畫，家下所知最早嘅關於火槍同手榴彈（右上角）嘅描繪。世界上最早嘅金屬火統喺中國黑龍江出土，製作年代係1288年，而家響黑龍江省博物館。
領先嘅軍事科技令大宋一定程度上抵擋住北面鄰國嘅侵襲。火焰噴射器最早起源喺拜占庭帝國時期嘅希臘，公元7世紀應用虹吸管而造出來嘅一個設備，叫做「希臘火」。喺中國，最早提及希臘火嘅古文係大清吳任臣寫嘅《十國春秋》入面提及917年吳王楊隆濱派使者送猛火油畀契丹大王。
不過猛火油同火藥武器無關，例如，宋人錢儼嘅《吳越備史》記錄咗猛火油（即石油）唔可以俾水整熄嘅特性，書入面重提到呢種猛火油源自中國南面嘅海上貿易夥伴「大食國」（家陣嘅阿拉伯半島）。宋人將希臘人嘅發明，即係兩個活塞應用到火器入面，去連續噴火。一直到北宋中期，曾公亮嘅《武經總要》入面記載嘅「猛火油櫃」先至引入火藥做引燃物。

土木工程
法國當代運河船閘系統，採用咗北宋喬維岳發明嘅復閘系統技術
984年，淮南轉運令喬維岳負責治理淮河，整嘅二斗門，係復閘形式嘅運河船閘，從而提高河運能力。根據《宋史》記載：
「
維岳規度開故沙河，自末口至淮陰磨盤口，凡四十里。又建安北至淮澨，總五堰，運舟所至，十經上下，其重載者皆卸糧而過，舟時壞失糧，綱卒緣此為奸，潛有侵盜。維岳始命創二斗門於西河第三堰，二門相距逾五十步，覆以廈屋，設縣門積水，俟潮平乃洩之。建橫橋岸上，築土累石，以牢其址。自是弊盡革，而運舟往來無滯矣。
」
運河復閘原理圖，喬維岳10世紀發明，喺沈括《夢溪筆談》
嗰項發明亦都係世界首創，之後流傳出去。喺沈括嘅《夢溪筆談》入面，亦都講到復閘嘅應用，重詳細描述咗應用嗰個技術之後嘅效果。

第啲嘢
絲綢、陶瓷喺中國係民生產業，亦都係奢侈品行業及同宗出口貨品，佢嘅工藝喺宋代都有發展。自唐以來，陶瓷業蒸蒸日上，而宋代嘅美術工藝就最勁，歷代都鬥佢唔過。瓷器入面，以定、汝、官、哥最出名。景德鎮嘅瓷器源於唐而喺宋真宗嗰陣最勁。喺現代，仍然有陶瓷專家通過研究古代特别係宋代景德鎮等地嘅陶瓷原料同工藝嚟改進陶瓷製作技術。
尋找快樂窩

《尋找快樂窩》（Away We Go）係套美國嘅電影，片長98分鐘，喺2009年上畫。
小飛俠前傳之魔幻童心

《小飛俠前傳之魔幻童心》（英文：Finding Neverland）係套美國嘅劇情片，喺2004年上畫。呢套戲嘅導演係麥科士打，主角係尊尼特普、琦溫斯莉、茱莉姬絲蒂同埋德斯汀荷夫曼。
崔琦

崔琦（Daniel Chee Tsui，1939年2月28號—）係1998年諾貝爾物理學獎嘅得獎者。佢喺中華民國河南寶豐出世，1951年一個人走到去香港，之後喺香港培正中學讀書。喺培正中學畢業之後考到入香港大學，但係佢要咗教會嘅獎學金，去咗美國留學。
1958年，崔琦入讀美國伊利諾州奧古坦娜學院（基督教學院），主修數學。崔琦畢業之後考入芝加哥大學物理系，重喺1967年攞到博士學位。1968至1982年佢喺貝爾實驗室擔任研究員，做固態物理嘅研究。1982年轉任普林斯頓大學電機工程系教授直到而家。
市道173號

市道173號 麻豆－九塊厝，喺臺灣臺南市嘅一條市道級公路。北起麻豆區，南至七股區九塊厝，全長22.881公里。有一條支線。
市道174號

市道174號 蘆竹溝－橫路，喺臺灣臺南市嘅一條市道級公路。西起臺南市北門區蘆竹溝，東至臺南市東山區橫路，全長共計46.312公里。
市道175號

市道175號 關子嶺－楠西，係臺灣臺南市嘅一條市道級公路。北起臺南市白河區關子嶺，南至臺南市楠西區，全長共 31.130 km 。
喺東山區嘅部分，因為週邊有許多咖啡簡餐店，故有「東山咖啡大道」、「咖啡公路」嘅別稱，係東山區嘅觀光景點:64。
市道177甲線

市道177甲線（大灣－歸仁）位於臺灣臺南市，北起永康區大灣，同市道177號連接；南至歸仁區，同市道182號銜接。全長共計7.804 km 。2018年10月25號交通部公告納編。

行經行政區
全線都喺臺南市境內。
市道177號

市道177號（蔦松－二行）喺臺灣臺南市嘅一條市道級公路。北起臺南市永康區蔦松，南至臺南市仁德區二行，全長共計15.559 km 。有一條支線。

行經行政區
全線都喺臺南市境內。
市道178甲線

市道178甲線由市道178號舊線嘅山上區溪州至豐德路段改編而成。公路以溪州為公路起點，同市道178號交會後通過山上工業區、山上市區等地，之後喺豐德里境內嘅終點同台20線交會。

行經政區
全線都喺臺南市境內。
市道182號

市道182號 臺南－七星洋，喺臺灣臺南市、高雄市兩市間嘅市道。西起臺南市中西區，東至高雄市內門區七星洋，全長共計 34.864  km 。市道182號亦可以話係台86線嘅替代道路。
臺南市東區東門路二段，即市道182號 4.3 k 處
2015年新增市道182號起點牌，於金華路三段與府前路二段路口(右方路燈桿上)，目前起點已改至中華西路口
Chat It Out

《Chat It Out》係香港MakerVille製作嘅音樂訪談節目，由湯駿業同沈貞巧‎主持，2023年2月18號到5月27號逢禮拜六20:30—21:30喺香港電視娛樂ViuTV播。每集節目前段會請歌手嘉賓喺廠景分享自己嘅故仔同透過演繹歌曲抒發感受，而節目後段又會去外景訪問街頭演唱者同網絡歌手。
颱風萬宜

颱風萬宜係太平洋颱風季嘅熱帶氣旋名。「萬宜」呢個名由香港提供，係指萬宜水庫。
颱風萬宜可以係：
颱風萬宜 (2001年)
颱風萬宜 (2007年)
颱風萬宜 (2013年)
颱風萬宜 (2018年)
超強颱風萬宜 (2024年)
斯拉古薩

斯拉古薩（粵拼：si1 laai1 gu2 saat3；意大利文：Siracusa，意大利文讀音：[sirakuza]）係意大利斯拉古薩省首府，人口12萬。
名偵探柯南

《名偵探柯南》（日文：名探偵コナンMeitantei Konan，英文：Detective Conan），係日本動漫兼漫畫作品，用查案做題材，作者係青山剛昌，1994年開始喺小學館出嘅雜誌《週刊少年Sunday》連載。
《名偵探柯南》有陣時係會指漫畫、相、電影等等嘅總稱。

故仔大綱
一個響日本好出名嘅高中偵探工藤新一，有一日同由細到大嘅老友毛利蘭去遊樂場玩嘅時候，見到有班古古怪怪嘅人響暗角做交易，所以新一偷偷地入去想去睇下佢哋響到做緊咩，點知畀人由後面偷襲同埋暈咗響度，暈低期間畀人灌咗神奇藥物「APTX-4869」。醒返嘅時候，佢已經變咗做一個小學生樣！（爾班神秘人就係黑暗組織）
情急之下，佢被逼要用假名江戶川柯南，響阿笠博士提議底下，佢寄住響由細到大嘅老友毛利蘭嘅老豆毛利小五郎屋企。為咗搵解藥，佢好努力咁追查黑暗組織，期間重得到好多人幫手（例如阿笠博士、灰原哀、赤井秀一、貝爾摩德等等）。好多時，佢會借住平時普通嘅案件去搵有關黑暗組織嘅資料。

原作漫畫版
原作漫畫版，係指由作者青山剛昌親自畫嘅，以書嘅形式賣出嚟嘅作品。

電視漫畫版
内文：名偵探柯南電視漫畫一覽
電視漫畫版講嘅嘢會以主線為中心，每集最多播大概三十分鐘。雖然電視漫畫版係由原作漫畫版改編，但無論係畫風抑或顏色、甚至係內容都有加加減減。

旅行特別篇
内文：名偵探柯南特別編
從2001年開始，小學館幫名偵探柯南搞咗一系列嘅旅行特別篇，主要係講柯南響一啲日本出名嘅景點上面點樣去解決一啲案件，從而推廣當地嘅文化。但係旅行特別篇同其他柯南系列唔同，響旅行特別篇入面好少會有黑暗組織出現，反而會係以感情線為主。

劇場版
内文：名偵探柯南劇場版一覽
劇場版，又叫電影版，係由原作改編、固定會響每年嘅日本黃金週播。時至今日，一共上映咗廿三部，仲有一部係因為疫情而未能夠如期上映。
而除咗頭兩部之外，其他嘅都會以「の 」（意思即係「的」、有時會譯做「之」）字為中心。

電視劇
内文：名偵探柯南電視劇
改編自原作漫畫嘅真人版作品，由2006至2012年一連播出四部單發版同埋一部連續劇。
大津綾香

大津綾香（おおつ あやか，1992年11月18號—）係日本政治人同童星，與大家一起創造黨黨首。
與大家一起創造黨

與大家一起創造黨（日文：みんなでつくる党／みんなでつくるとう Minna De Tsukuru Tō */?）係日本一個政黨，2013年創立。該黨嘅主要政治主張係：修改、廢除日本放送協會（NHK）強制向民眾徵收收視費嘅制度。
2024年1月，隨住原有兩名議員唔支持黨首大津綾香，黨無法喺期限內提交代表名單而被取消國家黨派資格。
該黨已經負債11億日圓喺2024年3月14號被申請破產。
黃子華

黃子華（粵拼：wong4 zi2 waa4，Dayo Wong Tze Wah，1960年9月5號—）係香港電視、電影兼舞台劇藝人、歌手、節目主持人。黃子華最出名係「香港棟篤笑之父」。佢係香港人，鄉下喺廣東三水。

早年生活
黃子華喺聖若瑟英文小學、聖若瑟英文中學、威靈頓中學讀過書，喺加拿大阿爾伯塔大學攞到哲學學士。1987年參加無綫電視舉辦嘅「全能司儀大賽」而踏入演藝界，做過代課老師、出入口經理、電台、臨時演員、資料搜集、電視台助導、話劇團演員、電台電視台節目主持、編劇、電影演員。黃子華以表演一個人喺舞台上講笑話嘅棟篤笑而為人熟悉，之後曾經喺無綫電視拍攝多部電視劇，包括《男親女愛》。黃子華亦係哈痞樂隊（Happy Band）成員（主音）。

入行經過
黃子華由加拿大返香港後，一心想做演員，但係當年無綫電視嘅藝員訓練班突然間取消咗，剩番編劇訓練班，黃子華希望能夠藉編劇喺電視城做嘢，再轉型為演員。後來佢發覺編劇係好難轉型為演員後，輾轉加入香港話劇團、電台DJ等等。根據黃子華自己形容，呢段時間係佢人生嘅谷底。
1990年，佢決定將自己喺娛樂圈嘅經歷，改成棟篤笑演出以證明自己嘅才華，之後就退出娛樂圈。不過，黃子華嘅棟篤笑大受歡迎，深入民心，最後佢放棄咗離開娛樂圈嘅念頭。
1999年，徐正康開始揾佢拍劇加盟無綫電視，拍佢嘅第一套劇集狀王宋世紀2，成績未如理想，到開拍男親女愛處境喜劇就人氣大升，成為視帝大熱，之後2004年棟篤神探、2008年奸人堅、2009年絕代商驕都維持係黑馬視帝。
黃子華2010年
2013年，黃子華喺萬千星輝頒獎典禮憑My盛Lady奪得最佳男主角（即視帝），一洗多年維持嘅成績突圍而出。

私人生活
黃子華曾先後同無綫藝員潘芳芳、模特兒劉婉君相戀。另一個女友溫安妮（Annie），任職化妝師，人稱「翻版關詠荷」，細佢十六年，兩個人由2002年開始相戀。
後來，有唔少報導指佢同相戀好耐嘅Annie，一早喺加拿大註冊結婚，不過當事人已經一概否認。喺2012年兩個人已經和平分手。
秦沛

秦沛（粵拼：	ceon4 pui3，Paul Chun，1945年6月26號—），本名姜昌年，又叫嚴昌，係香港出名演員，上海出世。佢有一仔一女，分別係姜文杰同姜麗文。

演出
呢個表唔完整，歡迎加料。
金燕玲

金燕玲（英文：Elaine Jin，1954年12月15號—）係臺灣同香港演員，曾多次攞香港電影金像獎同台灣電影金馬獎最佳女配角。

演出
呢個表唔完整，歡迎加料。
馬志威

馬志威（Edward Ma，1985年8月31號—）係香港演員同模特兒，2012年開始幫歌手拍MV，2013年做電影《第一次不是你》男主角，2014年簽約做太陽娛樂文化旗下藝人。

演出作品
呢個表唔完整，歡迎加料。
艾妮

艾妮（英文：Elly，1989年12月17號—），本名林麗詩，係香港女歌手，2018年出道，而家屬英皇娛樂旗下。佢2011年用原名參加無綫電視歌唱比賽《超級巨聲3》，第四回合止步。

演出
呢個表唔完整，歡迎加料。
Threads

Threads（粵語非官方譯名串、跪）係Meta平台旗下嘅社交網絡服務，2023年開張，屬Instagram嘅分支服務，而功能就同X（前稱Twitter）近似。
陳珮欣

陳珮欣（英文：Katrina Chan，1994年—）係香港女模特兒同演員，曾經喺ViuTV節目《戀講嘢》入面自稱同喺韓國發展嘅香港籍歌手王嘉爾拍過拖而出名。
獵鹿博弈

獵鹿博弈（粵音：Lip6 luk2 bok3 jik6），又叫保證博弈，係博弈論上嘅經典博弈。呢種博弈講到，兩個獵人可以選擇合作獵大隻嘅鹿（高收益但需要合作）或者各自獵兔（低收益但穩陣）。假如兩個人都齊齊去獵鹿，雙方都會有高回報；但如果是但一個轉向去獵兔，另外嗰個人就咩都得唔到。
獵鹿博弈其中一個特徵，就係佢有多過一個拿殊均衡點：雙方都選擇合作同雙方都選擇自己獵兔；兩者都係穩定嘅形勢，喺呢兩種情況下雙方都冇誘因單方面改變策略。
獵鹿博弈呢個模型喺經濟學、政治學同動物學都有用。例如好多動物物種都會成群打獵，而獵鹿博弈嘅概念就可以解釋到點解佢哋有誘因做呢樣嘢。此外，獵鹿博弈噉嘅形勢，亦都會喺人類社會當中出現，被指係合約等社會現象嘅成因。

基本個款
睇埋：博弈論
想像依家有兩位獵人，佢哋需要做選擇，揀合作捉一隻鹿（高收益但需要合作）定係合作捉一隻兔仔（低收益但一個人上都搞得掂）。喺最基本嗰款獵鹿博弈當中，兩位獵人冇得事先夾定去獵鹿定去獵兔，只可以各自做決定：
假如佢哋咁啱一齊決定去獵鹿（Stag，S），佢哋就齊齊得到大回報。
假如佢哋一個去獵鹿另一個去獵兔（Hare，H），獵鹿嗰個咩都冇，獵兔嗰個得到中回報。
假如佢哋咁啱一齊決定去獵兔，佢哋得到小回報（平分件中回報）。
呢場博弈其中一個可能嘅報償矩陣如下：
廣義化嘅話，個報償矩陣係噉嘅：
當中 a > d 而且  a > b > c 。圖像化嘅話：
呢場遊戲有兩個純策略拿殊均衡點：
雙方合作捕鹿（高風險高收益）。
雙方各自單獨捕兔（低風險低收益）。
喺呢兩個狀態下，雙方都冇誘因單方面改變策略。

現實應用
内文：合作
喺採取博弈論觀點嘅社科研究，獵鹿博弈成日攞嚟分析合作同相關嘅行為。無論係人定係第啲動物，合作行為都可以用獵鹿博弈嚟剖析。噉係因為好多現實情境都係噉：齊齊合作就最著數，各自為政著數少咗，自己合作對方唔合作就最唔著數。
假設一群灰狼需要合作捉大型獵物（獵鹿）但每隻狼都可以單獨捕捉細隻嘅獵物（獵兔）。佢哋嘅選項有合作捕鹿或者單獨捕兔，收益如下：
如果狼群合作，捉到鹿會得到大量嘅肉，夠晒成群狼分享。
如果得一部分狼合作，有狼選擇去捕兔，合作方可能會失敗咩都捉唔到，而捕兔方就會得到少量嘅肉。
如果所有狼都自己走去捉兔仔，雖然避免大失敗，但係每隻狼只能夠獲得少量嘅肉。
狼群合作就可以獲得最高收益，但需要所有狼都信任對方並且加入合作行動。如果某些狼唔信任群體選擇自己走去捕兔，就可能導致成場捕鹿行動失敗。

容許溝通
睇埋：溝通同信任
喺獵鹿博弈裡便，事前溝通可以顯著影響結果。最基本嗰款獵鹿博弈唔容許參與者事先溝通，佢哋一定要做咗選擇之後先會知對方做咗咩選擇。對於博弈者嚟講，佢哋唔知對方會唔會合作，如果自己揀合作而對方唔合作，自己就會損失慘重。但係假如參與者能夠行動前溝通，佢哋就可以事先講定要合作，而假如佢哋信任對方就會更容易協調到合作捕鹿，更願意選擇高收益高風險嘅選項。
事實係，經濟學同政治學等領域嘅研究者成日都會思考容許溝通嘅獵鹿博弈，用呢個模型嚟解釋點解人類會互相協調做出合作嘅行為。例如（商業同政治上嘅）合同以至人際關係當中嘅合作，都可以用獵鹿博弈嘅方式嚟諗。
陳海寧

陳海寧（Isabella Chang，1994年2月7號—）係香港女演員同模特兒，2015年出道，拍過一啲電影同電視劇。

簡歷
陳海寧2015年出道，早年主要參演電影同港台電視嘅劇集，直到2020年參演ViuTV真人騷《辣伙頭》系列而開始多人識。嗰時佢個樣被指同ViuTV男藝人何啟華（Dee哥）好似，所以多咗個花名叫「Dee姐」，而ViuTV亦順勢安排佢哋做拍檔主持節目。2021年，陳海寧做咗YouTube頻道「拾陸比玖」嘅其中一位成員。
陳海寧被指係ERROR成員郭嘉駿（193）嘅「緋聞女友」。
雞尾包

雞尾包係香港麵包鋪、茶餐廳常見嘅麵包種類，同豬仔包、麥包、餐包、波羅包咁大眾化。雞尾包中間有椰絲造嘅餡，係甜麵包類。
葡萄牙超級足球聯賽

葡萄牙超級足球聯賽（葡文：Primeira Liga）係葡萄牙頂級職業足球聯賽，通常簡稱葡超。喺1934年成立，由葡萄牙嘅球會組成。

參賽隊伍
2024-25年葡萄牙超級足球聯賽賽季總共有18支球隊。
MrBeast

占美當勞臣（英文：Jimmy Donaldson，1998年5月7號—），網名MrBeast，係美國YouTuber、企業家同慈善家。佢被設定係開創咗YouTube用使錢買貴價嘢嚟做主題嘅先河。佢亦都係Team Trees嘅創辦人同Arbor Day Foundation嘅籌款人，而Arbor Day Foundation已經籌到超過7200萬美金。佢而家由達拉斯公司Night Media管理。
MrBeast喺2012年頭，佢13歲嘅時候開始上載影片上YouTube，當時用「MrBeast6000」呢個名；初期佢嘅片有遊戲實況同「估計其他YouTuber嘅資產」。2017年，佢因為一條「數數到10萬」（counting to 100,000）嘅片喺幾日之內有幾萬人睇而出名，令到佢之後都越來越出名，每條片都有幾千萬點擊。喺之前呢段時間，佢嘅片包括有使幾千蚊美金嘅貴價挑戰、捐好多錢嘅挑戰、做困難嘅任務或者生存遊戲，同埋Vlog等等。佢個頻道多人睇咗之後，佢就請返自己細個嗰時嘅朋友幫佢搞呢間公司，而家嘅MrBeast團隊有大約30人。
截至2024年11月，當勞臣嘅主頻道「MrBeast」有3.3億訂閱同643億點擊。除咗佢嘅主頻道之外，當勞臣亦都有另外幾個頻道，包括MrBeast Shorts同MrBeast Gaming，其中MrBeast Gaming喺一年之內達到咗1000萬訂閱。當勞臣六個頻道加埋總共有4.84億訂閱同877億點擊，而另外嗰個頻道就冇上載咗嘅片。
鬼夜哭

《鬼夜哭》（粵拼：gwai2 je6 huk1，英文：The Night Cry of the Ghost）係一齣1957年嘅港產黑白粵語恐怖片，秦劍導演，謝賢、南紅主演。

情節
方濤去佢表哥個農場度住，意外遇到丁秀華，後嚟知道女仔原來係午夜嚎哭嘅女鬼，於是去丁園問個門公，知道丁家小姐係自殺死，追查之下，重喺「女鬼」口中知道件事同秀華後母有關。方濤要為秀華出頭討回公道，最終引到幕後黑手講出犯罪證據，幫警察破案。
AVS足球會

AVS足球會（英文：AVS Futebol SAD，又稱：AVS），係葡萄牙阿維什鎮嘅一間職業足球球會，依家踢緊葡萄牙超級足球聯賽。
貝倫

貝倫（Belém）係巴西帕拉州首府，人口130萬。
軟骨

軟骨（Cartilage）係種結締組織，質地堅韌而帶彈性，主要喺長骨骨骺盡頭嘅關節位。
基斯頓武爾夫

基斯頓武爾夫（Christian Wulff，1959年6月1號—），係德國政治人，2010年上任做德國聯邦總統，2012年辭工。
羅馬諾普羅迪

羅馬諾普羅迪（Romano Prodi，1939年8月9號—），係意大利政治人，1996年到1998年同埋2006年到2008年做過兩任意大利總理。
丹布朗

丹布朗（Dan Brown，1964年6月22號—），係美國作家，出名著作有《達文西密碼》。
勤耶韋斯特

勤耶韋斯特（Kanye West，1977年6月8號—），係美國Rap歌手，亦係當代Hip hop音樂其中一個代表人物。
雷姆斯汀

雷姆斯汀（Rammstein）係德國六人搖滾樂隊，1994年出道。
布魯格爾

布魯格爾（Pieter Bruegel de Oude，1525年—1569年9月9號），係布拉邦公國（大約係而家比利時）畫家，係文藝復興時期其中一位出名畫風景嘅畫家。佢亦係油畫《尼德蘭諺語》嘅作者。
亞倫區

亞倫區（Yaren District）係瑙魯事實上嘅首都，人口七百幾。
亞倫

亞倫（Aaron，新教譯名），天主教叫亞郎，係舊約聖經人物，摩西個大佬。
索托文

索托文（Sotho）係班圖語族其中一種語言，係萊索托嘅官方語言，亦係南非其中一種官方語言。
意大利大區

意大利大區（regioni d'Italia）係意大利嘅一級政區，總共有廿個。
黃天祐

黃天祐，香港親中派政治人物兼會計界人士。

選舉經歷
喺2021年9月，佢經指定團體提名（香港會計諮詢專家協會）成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
順利邨公園

順利邨公園（英文：Shun Lee Tsuen Park），香港公園之一，喺九龍觀塘區秀茂坪順利邨道33號。設施有草地球場、網球場、門球場、緩跑徑、健身徑，以及七人人造草地球場。
公園喺1999年8月啟用，佔地3.3公頃，由康樂及文化事務署管理。
愛情你比我想的閣較偉大

〈愛情你比我想的閣較偉大〉（白話字：Ài-chêng lí pí góa siūⁿ ê koh-khah úi-tāi；粵譯：愛情你比我想像中更加偉大；英文：Oh Love, You Are Much Greater Than I Imagined）係臺灣獨立樂團茄子蛋為電影《當男人戀愛時》寫嘅一首歌，喺2021年3月15號發行，係茄子蛋第一次為電影寫嘅主題曲。歌曲旋律模擬90年代電子舞曲風格，編曲節奏快，重拍強勁，呼應電影主角嘅愛情。
由於《當男人戀愛時》喺台灣嘅票房較高，呢首歌推出後大受好評，2022年贏得第33屆金曲獎年度歌曲第一名。
袁學謙

袁學謙（Benedict Yuen，1989年1月13號—）係香港YouTuber，因為幫無綫電視拍遊埠節目《離地自由行》而畀觀眾認識。

演出
呢個表唔完整，歡迎加料。
廣東省育才幼兒院二院

廣東省育才幼兒院二院（簡稱：省二幼）係廣東廣州一間全日制托兒所，喺農林東路26號之四。
省二幼喺1954年創辦，係事業單位，隸屬廣東省人民政府機關事務管理局，負責廣東省政府機關相關單位幹部職工細路嘅幼教。2021年預算四千六百幾萬人民幣。
忠孝公路

忠孝公路係香港商業電台叱吒903電台嘅廣播劇，講述男主角高捷（少爺占聲演），喺香港開咗一家台式咖啡店，重遇廿年前不辭而別、而且改名換姓楊雅筑，漸漸憶起多年前嘅往事。
之後，少爺占連同王貽興將呢套劇改編成小說，並由日閱堂發行。

故事大綱
佢，楊雅筑，為咗告別過去，一個人返嚟呢個城市，同自己講：「重新出發，你唯一嘅行李，就只得你自己。」佢，高捷，永遠記得嗰一晚，佢同心愛嘅女仔喺冬夜嘅忠孝東路，喺間咖啡館食到嘅香草鮪魚意大利麵同杯甘香醇嘅咖啡。唔會忘記最初嘅意大利麵食落嘅驚喜，唔會忘記第一口咖啡嘅味道，仲有令人難忘嘅，係嗰位後來唔告而別嘅女子。佢花咗好多心思一再追溯，喺佢屬於嘅城市開咗間同當年台北咖啡館相似嘅台式咖啡館，可能係為咗係茫茫人海中立一座燈塔，俾係外迷途、攰咗知返嘅女子可以順利認出家嘅所在。佢等住，只為咗重溫當日曾經有過嘅驚喜同感動。
楊雅筑同高捷，兩個唔相干嘅人，在呢間細細嘅咖啡館相遇。而呢一切，居然係佢哋二十年後嘅重逢。佢站喺同一個屋簷底下，靜靜望住呢位曾經令佢心碎嘅男子，而佢卻茫然唔知。佢以為唔告而別嘅女子係佢心入面係無可替代嘅，而呢位再次闖入佢平凡生活嘅女子，卻喚起咗兩人之間嘅啲年輕時嘅回憶⋯⋯

評價
呢套廣播劇嘅改編小說喺豆瓣攞到8.9分（截至2024年2月13號）。
藤

藤係一啲省藤族嘅藤本植物嘅莖部，經過加工後可以整傢俬或者日用品。
所羅門群島

所羅門群島（英文：Solomon Islands）係英聯邦王國，喺大洋洲新畿內亞東面。有成千個島，陸地總面積2.84萬平方公里，首都康尼艾華。
小姐、先生、師奶

《小姐、先生、師奶》（英文：Miss, Mr., Mrs.）係1967年嘅一部黑白粵語喜劇，由吳回同張瑛聯合執導，張瑛、黃曼梨、楊茜、喜玲同張清領銜主演。

情節
人稱雞婆嘅胡麗儀（嘉玲 飾）同老公吳冠雄（張清 飾）個雞場周轉不靈，所以逼著去同姑母借錢，返屋企嗰陣遇到交通意外送咗醫院，同一時間，生得同麗儀一模一樣嘅有錢女葉瑪莉（嘉玲 飾）同未婚夫佐治（張瑛 飾）嚮公路度同飛仔鬥車，又出咗交通意外，送埋去同一間醫院。
瑪莉醒返之後失咗憶，自己出咗院，葉阿媽將麗儀當錯係瑪莉，麗儀老公亦都帶咗瑪莉返屋企，搞到笑料百出。瑪莉後尾有返記憶，真相大白，可惜鄭佐治因欣賞麗儀嘅性格，決定離開瑪莉呢個野蠻女友。
加拿大歷史博物館

加拿大歷史博物館（英文：Canadian Museum of History）係加拿大魁北克省加蒂諾一間用加拿大史做主題嘅國立博物館，館史可以追溯到1856年，2013年開始用而家個名。
姓名

姓名，又叫全名、本名，係指一個人正式用嘅稱呼，現代都會喺官方登記，用落身份證、護照呢啲文件度。多數文化入面，姓名係由姓同名兩個部份組成。
更改姓名

更改姓名係將一個人喺官方登記嘅姓名更改嘅行為，可以淨係改姓或者名，亦可以兩樣都改。